
Znam, dolaziš da nam vidaš rane, 
Da nam skratiš teške ove dane. — 
« O daj pruži ručicu malenu, 
“Na tu našu zemlju ojagjenu! 
Pruži, da joj blagoslov prosjaji, 
Da prestanu svijeta uzdisaji. 
Daj, učini, da nas ljubav veže; 
To nam podaj, ,svetog mira Kneže !“ 
* A * 
Gledam u dalj — — — a to Seraf dira — — 
Tajne žice — — — slušam pjesmu mira. — — 
A to zvuci pje-me iz daljine, : 
Me kana je to pjesma s visine. 
Pjesma to je angjela, pastira, 
Tebi, slatko dijete, ,Kneže mira!“ 


DS 
Majka Božja na ratnome polju. 


Da je Marija milostiva i moćna, to zna svako izmegju - 


nas. Može se dogoditi, da mnogome to uvjerenje nije tako 
živo u danima njegove sreće. Ali kad nevolja pokuca na 
vrata, oživi i njegovo pouzdanje u Majku Božju, te se s lju- 
bavlju utječe u njezinu zuštitu, — Odmah na početku rata 
mogao si vidjeti, kako množina ljudi hedočasti k raznim Ma- 
rijinim svetištima. Gotovo se u svakoj crkvi našlo pred Ma- 
rijinim kipom ili slikom pobožnih vjernika, što su u svojoj 
velikoj brizi i tuzi tražili kod Marije _ pomoći i utjehe, pa su 
je zaista i našli. — ' 

Ali. i na ratnom se polju zaziva presveta Bogorodica. 
O kako je to korisno i dobro. Mnogi katolički vojnici ponijeli 
su sa sobom na ratište medaljicu Majke Božje, da budu tako 
što više pod njezinom zaštitom — 


Neki -vojnik javlja s Galcijskog ratišta: Moj je prijatelj 


Franjo bio pogogjen od Ruske kruglje u blizinu srca. Kad su 
ga pregledali našlo se, da se kruglja, koja je bila upravljena 
u srce, omakla po velikoj Marijinoj medalji i našla put kroz 
manje opasno mjesto, te se zaustavila u ruci. . 

Neki Njemački poručnik piše svojoj majci: ,Jučer me 
poslaše k prvoj pješačkoj liniji, da budem uz motrioce za to- 
povske baterije. Već sam na putu onamo morao dulje vre- 


— 179 — 


mena ležati u grabi pokraj nekoga mrtvoga Francuza, jer su 
cestom neprestano križale šrapnele. Poslije sam bježao do 
našega izvidnoga položaja. To je bila veća jama, pokrivena 
s nekoliko dasaka, na kojoj se nalazio naprijed mali otvor 
kroz koji smo dalekozorom promatrali neprijatelja. Unutra smo 
sjedjela trojica: časnik motrilac, jedan telefon'sta i ja. Poslije 
sam pustio k sebi u jamu još jednoga Bavarskoga druga. Oko 
3 sata začujem najednom užasan prasak i osjetim pritisak 
zraka, koji me je na čas posve omamiv. Kad sam opet otvorio 
oči, bila je naša jama zarušena te puna dima i praha. Za- 
čujem, kako nešto šušti, kao da voda curi u jamu. Ogledam 
se — i imam šta vidjeti. Na meni je ležao vojnik s otrgnu- 
tom glavom, a iz vrata mu je tekao veliki mlaz krvi tako, da 
sam bio sav poškropljen od nje. Pred menom je ležao mrtav 
kapetan, a na ulazu u jamu mrtav narednik. Tu je strašnu 
nesreću prouzročila engleska granata, koja je poprijeko uda- 
rila.u našu jamu te zahvatila Bavarskoga vojnika. Kojih 5 
minuta prije izmijenio sam s njime svoje mjesto. Pun užasa 
oslobodio sam se ispod mrtvoga vojnika i provlačeći se izme- 
gju ostalih svojih mrtvih drugova jedva sam se izbavio iz te 
nesretne jame. Došavši u obližnju kuću tako sam bio potresen, 
da sam legao na pod i prvih 10 minuta plakao kao maleno 
dijete. Upravo je čudo, da sam ostao na životu. Zahvaljujem 
Majci Božjoj, što me je štitilal Samo ona me je spasla, jer 
uvijek nosim o vra'u medalju kongregacije i jednu Lurdsku 
medalju. A sad s Bogom, draga _ majko, moli se samo- svaki 
dan Lurdskoj Gospi, da me i nadalje štiti, kao što je to jučer 


. očito dokazala.“ — 


Neki drugi vojnik piše s ratišta svojoj ženi: ,Draga 
ženo! Plati nekoliko svetih misa napose na čast Lurdskoj 
Gospi. Ona mi je na osobiti način pomogla. Dva puta sam bio 
u vrlo žestokoj puščanoj vatri; zazvao sam nju u pomoć, i 
svaki put sam sretno prošao. Prešao sam preko mnogih mrtvih 
1 ranjenih, ali me nije ni jedno tane pogodilo. Mogu zaista 
dokazati, da mi je Majka Božja pomogla, pa se i nadalje 
uzdam u njezinu zaštitu. Od jedne sam Šrapnele bio već 
ukopan; udarila je pokraj mene i prekrila me posve zemljom, 
ali sam zazvao Majku Božju Lurdsku,i ona mi je pomogla. — 

Neki ranjeni pričuvni časnik, koji je dospio u Ruske ruke, 
zahvaljuje svoj život i prijazno postupanje u ropstvu samo 
medaljici Majke Božje. Nije bio inače ko zna kako pobržan. 
Ali kad je polazio u rat, dao je majci za ljubav, da mu se 
objesi O vrat medaljica s likom Majke Božje. U Galiciji bude 


> zanjen, te ostane ležati na bojnom polju. Poslije je došla do 

njega Ruska straža, koja ga je odmah napala i orobila. Jedan 
mu vojnik razdere i košulju na grudima. Siromah je očekivao svoj 
posljednji čas. No Ruski vojnik stade najednom kao prikovan ; 
opazio je Marijinu medalju. I drugi se umiriše. Jedan je pače 
poljubio sliku Marijinu na grudima njegovim; jer i Rusi po- 
štuju mnogo presvetu Bogorodicu. Ranjeni je časnik dobio sad 
natrag sve svoje stvari. Što više, Rusi ga odvuku u svoje 
šance, gdje je bio od taneta zaštićen, a poslije ga otpreme u. 
svoju bolnicu. Svagdje su ga najljepše pazili, što više časnik 
u, bolnici svaki ga je put sa štovanjem pozdravio, kad je 
god prošao mimo njegov krevet, ' ' 

Tako bi se moglo navesti stotinu slučajeva, gdje presveta 
Djevica ne zapušta onih, koji se uzdaju u njezinu zaštitu. Mo- 
limo je vruće, da nam isprosi u svoga božanskoga Sina što 
skoriji svršetak strašnoga ovoga rata. — 


DJRI 


— Pazi s kim se družiš! 


Dokle je Aron bio u društvu sa svojim svetim bratom 
Mojsijem, bio je jedan izmegju najpobožnijih ljudi u narodu 
Israelskom. Ali kad je Mojsije po naredbi Gospodnjoj otišao: 
.na goru Sinajsku i ostao ondje 40 dana, što se zbilo? Ljudi 
najodličniji iz naroda dogju k Aronu i stanu ga nagovarati 


govoreći: ,Načini nam bogove, koji će ići pred nama!“ —. 


Kolike li nezahvalnosti! Boga dobra i velikoga, koji je njima: 
za ljubav učinio mnoga i velika čudesa, ostavljaju, pa čine 
kao Egipćani, megju kojima su živjeli; teletu hoće da dadu 
poštovanje, koje samo Bogu pripada. A što Aron? Ne ustaje 
li da zagrmi na njih osvetom i kazni Boga pravoga i živoga ?' 
Ne, daleko je od toga. ,Uzmite“, veli im, ,zlatne oboce (nau- 
šnice) iz ušiju svojih žena i sinova i kćeri pa mi ih donesite!“ 
Tako je rekao nadajući se u srcu, da im žene ne će dati svo- 
jega zlata. Ali kad mu ih donesoše, načini od njih tele sa- 
liveno, I rekoše: ,Ovo su, Israele, bogovi tvoji, koji te izve- 
doše iz zemlje Egipatske!“ A kad to vidje Aron, načini još 
gore, složi žrtvenik, namjesti na nj tele i povika preko gla- 
snika govoreći: ,Sutra je praznik Gospodnji!“  zavagjajući 
tako narod, da dogje i prinese teletu žrtve, što se o prazniku: 
prinose Gospodu. — Veliki Bože! Kako je moguće, da čo- 
vjek krjepostan usprkos svojemu velikomu dostojanstvu, što- 


ga je imao pred Bogom, usprkos svojoj savjestii dužnosti to. 

gadno idolopoklonstvo ne samo trpi nego još i sam u njemu 
prvi dio ima? Drušivo, u kojem se nalazio, pomutilo mu je 
razum i povuklo ga sa sobom u najgore zločinstvo. 

Tako biva i danas. Društvo zavede čovjeka često i često 
na“ djela, za koja ni u snu nije mislio, da bi ih bio podoban 
učiniti. Bio ti, prijatelju moj, čistiji od angjela, čim te vidim, 
da ideš rado u društvo pokvarenih ljudi, bojim se, da ćeš 
za kratko biti veliki grješnik. Tako bi mogao čovjek reći, a 
ne bi bio u mišljenju sam. Tako misli i sv. Sinezije govoreći: 
Za spasenje ljudskoga rada nužno je bilo da Sin Božji postane 
čovjek. Da je Bog mjesto njega poslao angjela; ne bi taj 
mogao 33 godine živjeti megju grješnicima, da ne bi i sam 
sagriješio. ,Megju grješnicima čisto i bez grijeha živjeti, to 
je čast i prednost, koja samo Bogu pripada“, kaže svetac. 

S pravom se potom kaže u našem narodu: ,Reci mi s 
kim se družiš, pa ću ti reći kakav si.“ To ne vrijedi samo 
za društvo s ljudima, kad licem k licu govore s nama. To 
vrijedi još više za društvo s njima, kad nam govore preko 
pisama, knjiga i novina. Cini se, da je ovo potonje pogubnije 
od prvoga. Ići u društvo nevaljalih ljudi stid je često čovjeka, 
ali ako govoriš s njima preko knjiga-i novina, ko če te vi- 
djeti? Hoćeš li dakle da ostaneš pred Bogom čist, daleko 
od tebe nevaljalo štivo! Okreni malo riječ, što je narod kaže 
o druženju s ljudima, pa privikuj sebi za čitanja često i ovo: 
»Reci mi kakvu knjigu čitaš, pa ću ti reći kakav si“. 


DS 
Ide! 


(Blažena Julija Biljar, utemeljiteljica sestara naše drage: 
Gospe od Namir-a.) 


Dvadeset već godina bila je uzeta i mogla se samo na 
štakama micati. Ali tim življi bijaše joj duh. Požrtvovne duše 
jednakih misli okruživahu je, a velika zadaća čekala je istom 
osnovani samostan. Utemeljiteljici bila je upravo potrebna potpuna 
snaga. Na želju duhovnoga vogja svoga započela je devetnicu 
presv, Srcu: Isusovu. Nadogje i peti dan. Bio je petak Srca 


Isusova, a prvi dan mjeseca posvećena Srcu Isusovu, kad 


pobožni svećenik pristupi-k njoj i zapovjedi joj : 
»Majka, ako vjerujete, učinite korak na čast Srcu Isu- 


ssovu I“ ._ 

Ona se odmah digne i zakroči. 

»Još jedan!“ Ide. 

»Ireći!“ Posluša. 

Dosta je, reče svećenik i udalji se tiho hvaleći čudesnu 
svemožnost Božju. 

Blaženica bijaše izliječena, 

Odsada bijahu joj noge dosta. jake, da je po više dana 
nose kroz Francusku i Belgiju, kad ije trebalo samostane po- 
dizati i pregledati. — 


* * 
* 


— — — u ivome kršćanskome životu mnogi ti se 
korak pričinja težak. Treba li, da se nadvladaš, da ispuniš du- 
žnost svoju, da od srca uvreditelju oprostiš, treba gdjekad, da 
mu se samo za korak približiš, a ti misliš, da si uzet, Učini 
iz ljubavi k Spasitelju samo korak, zatim još jedan, pa drugi, 
treći — — — i vidjet ćeš: Ide! — 


[[_ Ako hoćeš savršen da budeš. | Ako hoćeš savršen da budeš. | 


Čuvstvena pobožnost, objavljenja, utjehe, 
Euharistija. 


1. Ako nemaš onoga slatkoga čuvstva pobožnosti, kad 
“se moliš ili kad svetu misu prinosš ili kad o Božjim stvarima 
razmišljaš ili kad čitaš pobožno štivo ili kad činiš kakvo ti 
drago sveto djelo, ipak nastavi što si počeo ; i imajući pobožnu 
želju omiljeti Bogu prinesi mu na vječnu slavu neplodnost 
svojega srca i napor. Jer mu tako sama suhoća, što ju trpiš, 
ne će biti manje mila nego obilje unutrašnje slasti; dapače 
možda milija; razumna bo pobožnost daleko je sigurnija i 
samome Gospodinu milija nego pobožnost čuvstvena. A pobo- 
žnost je razumna, kada ti je mrzak i oduran svaki grijeh, a 
spremnom voljom Štuješ Boga, kada ono, što spoznaš, da je 
božnost, ništa se .ne će > od plaće tvoje, ako one 
druge ne bi ni imao. 

2. O kako nas mudro Bog ili čisti od oholosti, ako smo 
njome zaraženi, ili brani, ako nijesmo zaraženi! O kako mudro 
odrezuje od duša naših ljubav k ovome progonstvu (u zemalj- 
skim stvarima) i nagoni nas, da uzdišemo za onom blaženom 
domovinom! O kako ljubezno radi za naše spasenje, a da mi 
toga i ne razumijemo ! S pravom dakle moramo ga i tada sla- 

viti, kada nas bi reći ostavlja izvržene raznim bijedama i 
nevoljama. Jer zaista nikad ne može ostaviti one, koje vidi 
ponizne i dobre volje. 

3. Ne žudi znatiželjno nebeskih objavljenja ; jer su razli- 
čitim pogiblima i različitim zamkama gjavolskim izvrgnuti, koji 
nepromišljeno hlepe za tim objavljenjima i lako im vjeruju. 
Jer se naš zajednički neprijatelj Često pretvara u angjela svi- 
jetla, da prevari one, koji su manje oprezni. Ako odmah ne 


. vjeruješ vigjenju, što ti se prikazalo, nego ponizno sumnjaš, 


dok ne upoznaš stvari jasnije i sigurnije, ne vrijegjaš Boga, 
ako bi od njega i dolazilo to objavljenje. Ona objavljenja, 
koja nebo otkriva pobožnima, obično tada tješe pamet, ubla- 


* žuju i čine čovjeka poniznim ; nasuprot vigjenja gjavolska 


osnovana na prevari i opsjeni ne običavaju ništa drugo nego 
pamet smutiti, otvrdnuti i učiniti čovjeka tvrdoglavim. 

4 Kada te Bog milostivo pohodi, kad je sve mirno i 
vedro, pripiši to čistoj milosti njegovoj i dobroti, a ne svojoj 
marljivosti ili zaslugama ili naporima. Ni na kakav način nemoj 
sebi omiljeti niti se predati ludom vesel'u ili pogibeljnoj si- 
gurnosti, nego se uvijek drži u svetoj budnosti i svetom strahu 
pripravan primiti duhovnu teškoću i oskudicu, kad je hoće 
Gospodin da k tebi navrati, da ne budeš iz broja onh, 
za koje veli Salomon: Lugjake će upropastili sreća njihova 
(Prov. 1, 32). Primljeni dar ne uzvisuj za sebe prije vremena 
niti ne želi, da o njemu drugima na daleko i široko govoriš 
(no mogao bi razglasiti čedno i ponizno, ako bi to zahtijevala 
korist ili potreba duhovna), nego radije tada svoju misao od- 
vraćaj od samoga dara, te se kao da mijesi ništa primio k 
Bogu obraćaj. Ako ga želiš sam za sebe bolje ispitati, ispituj 


“ga samo za to, da bolje up znaš dovrotu B»žju prema sebi i 
.svoju nezahvalnost prema Bogu. Što je Božje, sve daj. Bogu 


i budi zahvalan; a sebi ništa ne pripisuj osim "grijeha. Priznaj, 
da si beskoristan sluga i nevrijedan svake utjehe i milosti, 
da što više napreduješ, to se više ponizuješ. Jr će samo po- 
niznost učiniti, da dobra, što su u tebi, ostanu čitava. 

5. Zaista ona čuvstva, puna čuvstvene ljubavi i slasti, i 
ako su obično presjajni znakovi, ipa« se ne smiju smatrati 
kao nedvojbeni dokazi spasenja, ako Duh Sveti nije toga objavio. 
Jer su kadikad više naravski utjecaj nego li Božji, pa mogu 
nastati i u onom srcu, koje je veoma daleko od Boga. Stoga 
treba da uvijek sami sebe malo cijenino i plovimo izmegju' 
čistoga strahi i svete nade, dokle god se nalazimo u valovima 
ovoga života. 

6. Kad hoćeš da primiš presvetu Euhar stiju, pazi, da k 

ovom strašnom i nebeskom stolu ne pristupiš nedostojan, Po- 
nizi duh svoj, sakrij se u dolinu duboke poniznosti ; ispovjedi, 
čisto ispovjedi, da si grješnik. Moli Gospodina, da se umilo- 
stivi dušu tvoju očistiti i svojim zaslugama i krepostima ukra- 
siti. Pristupi na uspomenu utjelovljenja, muke i smrti njegove 
s potpunom vjerom, sigurnom nadom i iskrenim čuvstvom, da 


Knez mira. 


možeš uistinu reći: Vrlo sam želio, da ovu pashu jedem 


(Lk. 22, 15). Primivši napokon Kralja slave imaj brigu, da 
ne dopustiš štogod, što bi vrijegjalo oči takova gosta. A ako 
možda što takovo učiniš i raniš dušu svoju grijehom, odmah 
pribjegni k sredstvu pokore i k lijeku Božjega milosrgja. 

Po Bosiju S: G: 


= 18 


Listovi sv. Franje Saleskoga. 


Čuvaj se prijateljstva svijela*). 
Sjećate se opomene sv. Jakoba: Prijateljstvo svi- 


jeta, neprijateljstvo je Bogu. (4, 4.) Čuvajte se, da 


ne primate ili njegujete ikakvo svjetsko prijateljstvo, bilo to 
pod ma kakvim izgovorom. To je važna stvar. 

Vi ćete otkriti to prijateljstvo po njegovu lišću, po nje- 
govu cvijeću i po njegovim plodovima. Njegovi plodovi, 
njegovo lišće i njegovo cvijeće ne vrijede ništa. Njegovo lišće 
riječi su čisto neprirodne, nenaravne, beskorisne i usiljene ; 
hvale mu izviru iz vaših naravnih i gragjanskih osobina i sli- 
čnih taština. Uklonite se otale, moja kćerko, jer je sjen toga 
lišća otrovan. Plodovi su: rastresenost srca, potamnjenje duha, 
gagjenje duše i rasijanost unutrašnjih sposobnosti. Ah, Bog 
vas štitio od ovakvih nevolja! ; 

Pohvatajte, veli se u Pjesmi nad pjesmama, male 


lisice, jer one kvare vinograde. (2, 15.) Takva 


mala udvaravanja jesu lisice, kojih gotovo ne vidimo : one se 
mogu dobro sakriti, jer: su malene; one se malo po malo 
uvlače preko ograde naših odluka, ali' neprestano čine veliki 
kvar, čim im se dade malko unići. Pravo je obilježje tih lisica, 
što ne bi htjele niti reći niti učiniti ono što govore; one ne 
bi htjele da za to itko znade: one traže tamu i bježe od 
svijetla, traže prekomjerne tajne i mučanje. Sva takova prija- 
teljstva svjetska su i Bogu mrska. 

To sumuhe,koje gube sladostmira, i ersumrtve. 
(Eccles. 10, 1.) Pravo prijateljstvo iz ljubavi odlučno je, slo- 
bodno, otvoreno,“ bez oholosti, bez lukavstva; ono je sasvijem 
bezazleno, nije zavidljivo, nije usiljeno. O mrtva muho, što 
radiš u tom medu? Što ti koristi, što si u miru ili miru, što 
te prima? Da si živa, pravila bi med, i med bi te _ hranio; ti | 
bi jela miro, i miro bi ti podavalo miris ; ti bi nosila Pr ama 
miris, ali jer si mrtva, gubiš miro. 

Sijecite, režite ta prijateljstva i ne zabavljajte se time 
da ih razriješite ; treba tu dlijeto i nož.. Ne, čvorovi su tanki, 


zauzlani i zamršeni megju sobom; mislili biste, da ćete ih 


razriješiti, a kad tamo, još ćete ih jače .zauzlati ; vaši su nokti 
prekratki, da se zariju u sve te pregjice. Jedino oštar nož 
presjeći će ih; jednako ne valj.ju uzice ništa; ne štedite ih. 
Ne velim to ja, veli to Bog. 

Gledajte našu svetu Poglavaricu! Ona se smela videći 


“uza se angjela u obličju čovjeka, jer ju je hvalio i jer je bila 


* Ulomak iz lista gospogji de Chantal. 

. sama. Spasitelju moje duše, ona se boji angjela u obličju 
čovječjemu ; bojte se od čovjeka, ako i bio u obličju angjel- 
skome, jer je u tom pogibao mnogo veća. Ovo budi dosta! 


[=[_ismnircs_ [=] 


Ne budi ,,Sutrašnji“. 


Opet je godina na izmaku, opet si za lijep broj dana 
bliže kraju. Dokle će još, ko bi znao. Koliko nam je Gospod 
odmjerio života i gdje mu je odregjena granica, niko ne zna. 
Nije li stoga ludo i pogibeljno odgagjati s pokorom iz dana 
u dan. Sigismunda su, kralja Poljskoga, poradi neprestanoga 
odgagjanja stvari na Sutra nazivali ,Sutrašnji“. To je njegovo 
nesretno odgagjanje njega i njegovo kraljevstvo dovelo u 
propast. Ne budi i ti ,Sutrašnji“, da i tebe i kraljevstvo tvo- 
jega srca ne snagje ista sudbina. Grješniku se zbiva, kao što 
se zbilo Tepskome kralju Arhiji. Sjedio je za bogatim stolom 


kod gozbe, što ju je ugotovio svojim prijateljima. Za gozbe 


dogje glasnik i donese pismo rekavši kralju, da mu se pišu 
ozbiljne stvari. Ali kralj reče, da ozbiljne stvari neka čekaju 
za sutra, i ne otvori pisma. Još one noć: navale na nj nepri= 
jatelji i ubiju ga. Da nije odgagjao nego da je otvorio pismo, 
ne bi se to zbilo; jer mu se u pismu javljala urota, koja mu 


sprema smrt. 
*&k 


* 
Zato : Ne budi ,Sutrašnji !“ 


* 


——ke— 


I umrije. 


Covjek mudar, bogat i slavljen po imenu Guerik otvori 
jednoć Sveto Pismo da čita. Namjeri se upravo na 5. glavu 
I. knjige Mojsijeve, gdje sveti povjesničar govori o patrijar- 
sima i o svakom na koncu kaže; I umrije! Na primjer: 
Adam poživje- devet stotina trideset godina, i umrije. Set po- 
živje devet stotina dvanaest godina, i umrije. Enos roživje 
devet stotina pet godina, i umrije. | tako sve redom. Č tajuči 
to Guerik zamisli se, a onda reče: Tako, s tim se pripjevom 
završuje sve na svijetu. Potom će se i o meni u svoje doba 
reći: Poživje toliko i toliko godina, i umrije! A<o je tako, 


onda idem, gdje se ne ću bojati smrti. Ustane, ostavi svijet i 

taštinu njegovu te se zakloni u red sv. Dominika, gdje je: 
sveti živet sveto završio. 


* 
še * 


I o tebi će se u svoje doba reći: Poživje toliko i toliko: 
godina, i umrije ! ; 


KL 
Iz ljubavi k Bogu! 


Vidio si po dućanima : Kad trgovac prebroji novce, spusti: 
ih.na rupicu od stola svojega u škrinjicu, što je pod stolom. Tako 
radi po vastjedan. Kad na koncu tjedna izvuče škrinjicu i stane: 
brojiti, a to novaca, da se ni nadao nije. Tako će biti i tebi, 
ako brižno skupljaš za kraljevstvo, gdje ni rgja ne grize ni 
moljac ne kvari; ako i najmanja djela svoja iz ljubavi k 
Bogu izvršuješ. Sad kod stola ovaj ili onaj bolji zalogaj sebi 
zakratiš, sad ne daš jeziku da govori, što je spreman kazati, 
sad ne dopuštaš očima da gledaju, što bi rado vigjele, sad 
pogješ kuda ti je teško ići, sad bližnjemu priskočiš u pomoć 
ne čekajući za to hvale i t. d., a sve to za Boga ili njemu za 
ljubav. Kad se na samrti tvojoj otvori riznica nebeska, pa se 
stane brojiti što si onamo pribrao, začudit ćeš se govoreći: 
Je li moguće, da se toliko toga ovamo sneslo! Da to tako 
bude, ne zaboravljaj da djela svoja obraćaš na zlato za 
nebo! Za primjer neka ti bude ovo : Brat Benedikto od dje- 
teta Isusa redovnik Karmelac bio je. tkalac. Radeći marljivo 
u tkaonici svojoj neprestano je ponavljao riječi: Ovaj komad: 
za dijete Isusa! Kod drugoga je komada govorio: Ovo za 
presvetu njegovu Majku! — Sv. Baldomer je bio kovač. Ni- 
kad nije pristupio k poslu nego u ime Gospodnje. U ime _Go- 
spodnje! Te je riječi ponavljao gotovo kod svakoga udarca 
čekićem po nakovanju. — Sv. Magdalena Paciška svak čas. 
je pitala svoje sestre: Zašto šiješ? Zašto meteš? Zašto ku- 
haš?... A one su joj odgovarale: Iz ljubavi k Bogu! Iz lju- 
bavi k Bogu! ... 


* 
* * 


Sve iz ljubavi k Bogu! 


DR 

Nešto iz crkvene godine. 


Božić. 
(Svršetak.) 


3. Božićne jaslice (Betlehem). Pobožno mišljenje 
kršćana nije zadovoljeno, kad u svetoj noći odzvanja radosni 
poklik: Krist nam se danas rodio! Pobožna vjera hoće da 
zasiti i oko, ona hoće da Djetešce Isusa i njegovu svetu Majku 
i očima gleda — makar samo u slici. Stoga se, gdje sredstva 
dopuštaju, na kojem pokrajnom oltaru ili na kojem drugom 
zgodnom mjestu u crkvi postavljaju jaslice, koje nam u raznim 
slikama ili figurama predočuju štalu Betlehemsku s Marijom i 
malenim Isusom u jaslima uz razne druge osobe, koje se do= 
laze malenom Isusu klanjati (pastiri, mudraci-kralji). Te božićne 
jaslice ostaju do svetkovine Svetih triju kralja (Bogojavljenja) 
ili sve do Svijećnice uz razne promjene. 

Prve Božićne jaslice podigao je g. 1223. sveti Franjo 
Asiski, kojega je osobita žarka ljubav rasplamtila k djetetu 
Isusu. 

4. Božićno drvo. Običaj u privatnim kućama posta- 
vijati Božićno drvo nastao je tek u 17 vijeku, i to vjerojatno 
u. Elsasu. Taj se običaj malo pomalo raširio po cijeloj Nje- 
mačkoj, a odatle je došao i k nama kao i u ostale strane 
svijeta, U početku nije to Božićno drvo imalo nikakova vjer- 
skoga značaja, nego se postavljalo, da bude ljepše predavanje 
Božićnih darova ukućanima. S toga u početku nije bilo na 
»boru“ svijećica, nego su bili samo darovi (jabuke, orasi, šećer 
i t.d). Ako se Božićno drvce, kako je sada u katoličkim 
obiteljima običaj, spoji s jaslima i ukrasi vjerskim simbolima, 
angjelima i svijećicama, veoma je zgodno da poveća Božićnu 
radost kršćanima katolika. Možemo ga shvatiti kao sliku dje- 
teta Isusa, koji je svijetlo svijetu i rasvjetljuje tmine pogan- 
stva te donosi slatke darove milosti onima, koji su dobre 
volje. 


U Božićnoj osmini. . 

Već od davnine slavilo se na dane iza Božića više sve- 
tkovina takovih svetaca, koji su bili u bližem odnosu prema 
osobi Isusovoj. ' 

1. Svetkovina sv. Stjepana prvoga mučenika 


(26. prosinca). Ta je svetkovina tako stara kao i Crkva, te se 
je sigurno slavila prije od Božićne svetkovine. Ta već sv. 


šo 

apostol Pavao zove sv. Stjepana mučenikom Gospodnjim (Di. 
ap. 22, 20). Da se njegova svetkovina slavila u četvrtom vi- 
jeku, svjedoče nam apostolske konstitucije i arijanski Marti- 
rologij. U mnogim crkvenim pokrajinama slavila se ta svetko- 
vina odmah u početku na 26. prosinca, te je tako vjerojatno, 
da je taj dan zbilja podnesao mučeničku smrt. Još se više 
njegovo štovanje raširilo, kad su se opet našle njegove kosti 
godine 402. ili 415. za cara _ Honorija u Kafar-Gamali, sje- 
verno od Jerusalema. Na čast našašća njegovih relikvija slavi 
se već od petoga stoljeća posebna svetkovina 3. kolovoza. 

Ganutljivo je, da je svetkovina prvoga kršćanskoga mu- 
čenika kao nekim slučajem tako blizu svetkovini rogjenja dje- 
teta Isusa. Ljubav revnitelja, oduševljena ljubav za istinu 
kršćanske vjere, dala je svetome mladiću Stjepanu jakost za 
mučeništvo. I ta ljubav — ljubav mučenika — smije sta- 
jati kod jaslica, u kojima počiva žrtva ljubavi. 

2, Svetkovina sv. Ivana evangjelista (27. .pro- 
sinca), Sv, Ivana Evangelista slavili su već od četvrtoga vijeka 
na taj dan, dakle u vrijeme, kad još na istoku nije bilo Bo- 
žićne svetkovine. Sveti Ivan umro je oko 100. godine u vi- 
sokoj starosti u Efezu, gdje je i pokopan. 

Ivan je bio učenik — ljubimac Isusov, jer je 
saučavao djevičansku čistoću. Smio je kod posljednje večere 
nasloniti se Spasitelju na prsa, Bijaše jedini apostol, koji je: 
stajao pod križem. Sad je njegova svetkovina blizu svetkovine: 
rogjenju Isusovu. Djevičanskojljubavis pravom je mjesto 
uz jasle, u kojima počiva čista ljubav. 

Blagoslov vina na svetkovinusv..Ivana. Poslije 
mise na svetkovinu sv. Ivana blagoslivlja se vino. Taj je bla- 
goslov molitva. Crkve za obranu protiv bolesti, koje potječu 
od otrovanja. Po nekoj legendi naime ispio je sv. Ivan čašu, 
otrovana vina, da nekoga poganskoga svećenika uvjeri o isti- 
nitosti svojih riječi. Kad je čašu pio izašao je iz nje otrov u 
obliku zmije, i tako mu napitak nije škodio. Stoga se i tako. 
često slika sv. Ivan evangjelist s kaležom, iz kojega izlazi 
zmija. ' 

3. Svetkovina nevine djece (28. prosinca). Ta 
se svetkovina slavila u Rimu i u Africi već u petom stoljeću, 
kako to svjedoče Sacramentarium Leonianum i kalendar kar- 
taški. No privatno štovanje nevine djece mnogo je starije ;. 
jer je prekrasne pjesme u čast nevinoj djeci, koje se sada 
mole i govore u brevijaru, sastavio glasoviti pjesnik Prudencij, 
koji je živio u četvrtom vijeku. Ta nevina djeca spadaju k: 


= iBQ 


jaslima nevinoga Djeteta Isusa. Ljubav nevinosti, koja je 
bila za Dijete Isusa ubijena, imade pravo stajati uz jasle, u 
kojima počiva sama nevinost, naime nevino žrtveno jagnje, koje 
se jednom ima žrtvovati za grijehe svijeta. 

Sveta misa na taj dan, ako slučajno ne padne u nedjelju, 
služi se u ljubičastoj boji i bez Gloria, da nas sjeti na žalost 
bijednih matera, kojima su djeca njihova na tako okrutan 


način oteta. 


Po Kunzu S. Gj. 


————:Z:]:»..—.;.) gg) 

Zamazane ruke. Neki 


Svećenik piše iz ratu: Pripravio 
sam Za smrt uz ostale i nekoga 


Poljaka. Prolazeći poslije mimo. 


njega umoli me, da uzmem 
kartu, što ju je napisao svojim 
roditeljima. Po tom mi poljubi 
ruku i šapne mi, neka mu 
oprostim, što je s tako zama- 
zanim rukama primio svete sa- 
kramente, ali dva posljednja 
dana u grabama, pa onda gra- 
nate .... Ja ga prekinem, da ne 
moram ja njemu poljubiti ruke, 
na što me je nešto sililo. Re- 
čem mu, da će u bolnici već 
imati čiste ruke. Ali on odvrati : 
»O ne, velečasni, ja ću naskoro 
umrijeti, Granata mi je istrgla 
previše kosti i mesa; takvoj 
rani. nema lijeka“. I doista. 
Nije trajalo dugo. Momak je 
naskoro umro. — Kako će se 
te poštene ruke u svoje doba 
pred licem Božjim sjati! 
Božja ga je pravda sti- 
gla, S Talijanskoga ratišta pise 
neki vojnik ovo: Dragi rodi- 
telji! Mnogo sam za vrijeme 
ovoga rata naučio, a jedno na- 
pose : Vjera se je moja umno- 


| Mali vjesnik. ri 


—_ 


žila: Ima Bog. — Hajde da 
vam pripovjedim jednu zgodu: 
Imao sam da pregledam neku 
našu = stražu. — Došavši do 
straže govorili smo o ovome i 
onome, a napokon smo do- 
šli i na vjeru. Jedan se nagje, 
koji reče o njoj nešto poru- 
gljivo. U taj čas prasne stra- 
hovito, naš se zaklon raspade, 
sve je u ruševinama. Talijan 
je dobro pogodio. Naboj iz 
topa od 28 centimetara u pro- 
mjeru udario je u stan, što je 
bio pod nama. Kad se dim ra- 
zišao, nagjem svu momčad 
veselu na okupu. Nestalo je 
samo jednoga, a bio je to onaj, 
što se narugao vjeri. Skotrljao 
se niz stijenu kojih 700 metara 
u dubinu. Božja ga je pravda 
stigla. : ' 
Moram joj javiti. Kad 
su ovoga ljeta vojnici polazili 
u boj, ispovijedali su se i na 
kolodvorima. U Herbestalu u 
Porajnskoj bila je čekaonica 
li. razreda odregjena za ispo- 
vijedanje. S telećakom na le- 
gjima i pod oružjem dolazili 
su vojnici u čekaonicu i ispo- 

vijedali se. Našavši jedan tako 
mir s Bogom poviče glasno: 
,Sad molim jednu dopisnicu.“ 
Ispovjednik mu reče, neka ide 
Žurno, da-se mogu još i drugi 
ispovjediti. ,Ne“ reče ,najprje 
molim jednu dopisnicu, da pi- 
šem svojoj ženi, kako sam se 
ispovjedio, prije neg» sam pre- 
šao granice svoje domovine. 
Klečeći me je molila, da se 
ispovjedim. Ja sam to vazda 
odgagjao. Sada sam sretan, 
pa joj to moram javiti“. 
Lijepa svjedodžba. Ru- 
ska je uprava u veakoj nepri- 
lici poradi listova, što ih pišu 
kuči Ruski zarobljenici iz Au- 
strougarske. Zarobljenici se pre- 
više hvale, kako im je u nas 
lijepo. To je za Ruske vojnike 
i vojne obvezanike zamamljiva 
zamka, da u boju hitrije po- 


lažu oružje i hrle k nama u 


sužanjstvo. Da se to spriječ , 
stali su sada u Rusiji jače pa- 
ziti na sva takva pisma. 

Nedjeljnji počinak. Sveti 
je Otac upravio svim vladama 
naroda, što sada ratuju, pism \, 
u kojem moli, da se vojnim 
zarobljenicima dade sloboda, 
te praznuju dan Gospodnji. 
Vlade su ne izuzevši ni Tur- 
ske iskazale tom zgodom sve- 
tome Ocu svoju radost nad 
njegovim miroljubivim — djelo- 
vanjem. 

Ovaj će nem biti na sra- 
molu. O. Lenfers, misionar u 
Kimi, piše, nije tome davno, 
ovo: ,Prije mjesec dana po- 
zvali su me u neku Kinesku 
kuću k jednome bolesnome ne- 


znabošcu. Jadnik je imao su- 
šicu. Hoditi_ više nije mogao. 
Bile su mu 22 godine. Kad me 
je ugledao, klekne preda me, 
podigne ruke prema meni i 


.reče mi: Kako je dobro, da si 


došao. Ja ne ištem ništa drugo 
od tebe, nego da mi pomogreš, 
kako ću spasti dušu svoju. 
Znam, da je tvoja vjera dobra 
i da će svako, ko tvojega Boga 
ne poštuje i ne pokrsti se, mo- 
rati poslije smrti na muke. U 
bogove nijesam nikada vjero- 
vao. Kad me je majka vodila 
k idolima,; nikad nijesam pred 
njima savio koljena. Da su to 
samo figure od zemlje, to sam 
juš kao dijete znao. Ali tvoj 
Bog je: pravi Bog. Zato me 
krsti. Nemoj me odbiti. Krsti 
me naskoro, jer me ne će biti 
dugo. Ja sam siromašan, moji 
su roditelji davno već umili. 
Braće nemam. Ženu su mi, dok 
sam ležao bolestan u postelji, 
nevaljali ljudi prodali. Svu sam 
zemlju svoju prodao i novce 
potrošio, da je još prije smrti 
nagjem. Ali badava. Gdje je, 
ne znam. Ništa nemam sada 
više na svijetu. Pa šta za to. 
Za nekoliko ću dana i onako 
umrijeti. Ako me pokrstiš, sve 
će biti dobro“. 

Gle, kako lijepo govori si- 
romašni neznabožac o onom, 
što ljudi kršćani često puta 
tako malo cijene, što više, i 
preziru. 

I za ovim smo daleko. 
Isti misionar _ pripovijeda još i 
ovo: Neznabožac starac od 78 
godina ležao je puna dva dana 

pred nekom seoskom crkvicom. | U crkvi je ostalo još oko 100 


Ni jesti nije išao. Čuo je, da 
će naskoro doći svećenik. Kad 
dogje, on mora biti blizu, da 
ga umoli, te ga odmah pokrsti. 
Ja sam došao za nekoliko da- 
na. Išao sam da pripravim bo- 
lesnike u okolini na smrt. Starca 
sam našao gdje leži pred cr- 
kvenim vratima. Želju sam mu 
ubrzo ispunio. Nije bio bole- 
stan, ali je ipak za par dana 
. umro. Nakon smrti je istom 
pravo vidio, kako je dobro 
prije svega čeznuti za Bogom. 

Tisuće ovakovih sirotana lu- 
taju u tami neznabožačkoj. Da 
im se upali luč od istine s ne- 
ba,. treba pomagati. katoličke 
misije. Što možeš priloži rado, 
da nagješ u onoga, koji je do- 
šao na svijet da traži, što bi 
izgubljeno. 

Katedrala u Reimsu. Ni- 
jemci su štedili tu najstariju 
svetinju Francusku sve dotle, 
dokle je nijesu stali Francuzi 
upotrebljavati za ono, što u 
ratu nije dopušteno, dokle ni- 
jesu s tornja stali motriti na 
Njemačku vojsku i svojima o 
njoj davati znakove. Da je to 
doista bilo tako, svjedoče sada 
i Francuski i Engleski listovi. 
Kad su Nijemci udarili na tu 
crkvu, ležalo je u njoj preko 
150 ranjenih Nijemaca. Od 
vatre, što je planula, upalila 
se slama u crkvi, na kojoj su 
ranjenici ležali. Ranjenici na- 
vale, da pobjegnu napolje. 
Straža na to silom zatvori vrata. 


ranjenika, koji su se gušili u 
najtežim mukama. Francuskim 
je svećenicima uspjelo, da su 
se vrata otvorila. Ali je sad 
narod navalio na ranjenike i 
stao ih nogama udarati te pe- 
snicama i batinama “zlostaviti. 


Straža je stala slijepo pucati: 


megju njih i poubijala ih mnogo. 
To svjedoči pod zakletvom 
ugledan čovjek po imenu Prii- 
elage, koji je bio kod svega 
toga nazočan. 


Uzrok prave veličine: 
Njemački narodni zastupnici, 
što pripadaju stranci, koja se 
nazivlje centrum, na pošljed- 


njem su svojem sastanku, uz. 


ostalo i ovako lijepo rekli : Da 
se utemelji sreća drage naše 
domovine, valja brižno njego- 
vati ćudorednu i vjersku snagu: 
u narodu, Ta je snaga uzrok 
prave veličine Njemačke, po 
njoj nas Bog vodi k svim di- 
vnim uspjesima i velikim dje-: 
lima, što su učinjena. 


Kapucini u Indiji. Iz mi- 
sionskoga mjesta Batija u sje- 
vernoj Indiji javljaju, da ka- 
pucini Tirolci, kojima ima 45: 
god. moraju odmah ostaviti In- 
diju, i vratiti se kući, a ostali 
su pozatvoreni. Na njihova mje- 
sta dolaze misionari iz Italije. 
Kako je u Indije sve veća buna 
na Engleze, sva je prilika, da 
se Engljezi boje, te ne bi Ti-- 
rolski kapucini radili za Nje- 
mačku, pa ih zato gone. 


Vlasnik: Samostan sestara milosfdnica. ' 
Urednik: Dr. Valentin Čebušnik, prebendar. Nova ves kbr. 10. 


Tisak Nadbiskupske tiskare u Zagrebu. 

Razmatranie o životu i muci Gospodalot — S Qi. . odano 4 . 

D. Nešto iz crkvene godine. 

Božić. — S. Gi. . pomama "oke 8 E 
Cvjetnica. — S. Gi. a ao Bo o i e A :: 
TJtkovi. — 5. Gi. 4 «2 ae ia 8 . 
Ime Marijino. — S. Gi. . . ČA oo erT .; 
Maika Božia Karmelska. — S. Gi. U Dee eda 8. < o ia 
O Božićnoi osmini. — S. Gi. arm da 

O relikvijama. — S. Gi. 2. 4.44 maa 


O štovanju svetih uopće. — S. Gi. . 

Pepelnica. — S. Gi. . ši s 

Pohod Marijin. — S. Gi. 1.4. 
Rogienje bl. Dievice Marije (Mala Gospa). — S. Gi. . 
Svetkovina sedam žalosti Mariiinih. — S. Gi. . 

Sv. Joakim i Ana. — S, Gi. 

Tijelovo. — S. Gi. 

Veliki Petak. — S. Gi. 


E. Iskrice. 


Budi volia tvoja . 

Giavli bježe & 34 

Hoće da bude misionar. — S. S... 4.0, 
I umriie 

Iz ljubavi k Bogii! kog 

Junačka ispovijest viere. — M. L. . 

Kad ću umriieti? : 


Križanie, kad ie grdo vrijeme. — Franjo Štefan, župnik : 


Maršal Radecki. — Franio Štefan, župnik . 

Mrtvačka glava S; 

Najveća mudrost 

Ne budi »Sutrašnji« . 

Nedokučliivi sudovi Božii 

»Neka se uzdaiu u Boga« 

.Ne odgagiaj ispovijedi. — M. L 

Niegov križ. — M. L. 

Obilna žetva j 

Odgniili mu pisti. — Franje Štefan; žannik. 
Plemeniti crnac. — M. L. 

Pod obranu Presvete: Dievice 

Pravi put. bea id Se o ŠTA 
Radimo s milošću Bežiam. — Franio Štefan, župnik . 
Radost u bolesti 

Riietki konobar 

Svećenik i vojnik 

Svetac o krunici 


Što Bog čini, sve dobro čini. — Fr anio Šnetan, župnik . 
.Trplienie 
U 6gnjil. . 4 «ha 


Vražić u postoli : 
Zdravo, Marija. — M. L. . 
Živa pod ruševinama 


KF. Mali vjesnik. 

